Kuna Slovakkia ja Tšehhi lahutasid oma "sundabielu" 1.1.1993. a, võisid võimud karistamatult esitada segaseid andmeid. Vahemikus 1955-94 tapeti ametlikult 2993 ilvest (seega Tšehhis ja Slovakkias kokku), 1994. aastal lasti maha 44 looma (seega ainult Slovakkias). Euroopasse aga teatati, et vahemikus 1990-94 tapeti või leiti surnuna vaid 38 ilvest. 1995. aastal kütiti 67, edasi 25, 37, 22 ja 1999. aastal 4 ilvest, kokku 155 (tegelikult veel rohkem), kuid esialgu teatati Šveitsi uurijatele, et jahiti ainult 13 ilvest, kusjuures alates 1970. a-st toimunud vaid 4 salaküttimist.